b'\n_START_ARTICLE_\nGlatsnog\n_START_SECTION_\nSt\xc3\xb8rrelse og udseende\n_START_PARAGRAPH_\nGlatsnogen bliver indtil ca. 80 cm lang, den l\xc3\xa6ngste som er m\xc3\xa5lt i Norge var 89 cm. Farven er brun eller gr\xc3\xa5, men kan ogs\xc3\xa5 v\xc3\xa6re gul-eller r\xc3\xb8dbrun. Farven er m\xc3\xb8rkere p\xc3\xa5 midten af ryggen end ned langs siderne, p\xc3\xa5 baghovedet har den en stor m\xc3\xb8rkebrun kroneplet, og der l\xc3\xb8ber en brun stribe fra n\xc3\xa6seborene gennem \xc3\xb8jnene til mundvige og hals. Fra baghovedet forts\xc3\xa6tter to r\xc3\xa6kker m\xc3\xb8rkebrune pletter ned langs ryggen, disse pletter kan sidde forskudt for hinanden eller hos nogle glatsnoge smelte sammen i et m\xc3\xb8nster, der kan minde om hugormens siksakstriber.'